Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 579

b) A mesterképzési szakon végzettek alkalmasak: – ismereteik tudományos fórumokon való megjelenítésére, a megoldandó problémák megértése és megoldása terén önálló tevékenységre és eredeti ötletek felvetésére, valamint a feladatok szakmailag magas szinten és önállóan történő megtervezésére és végrehajtására, – saját tudásuk magasabb szintre emelésére, képzési területük belső törvényszerűségei megértésének elmélyítésére, – a szűkebb szakterületükön jelentkező újabb ismeretek, irányzatok megítélésére, szakmai horizontjukba, mindennapi szakmai gyakorlatukba történő beépítésére és használatára, 2008/120. szám – önműveléssel, önfejlesztéssel folyamatosan új képességek kialakítására, – alapos értelmiségi tájékozottságot, nagyfokú kreativitást, valamint a spanyol nyelvvel és kultúrával összefüggő elmélyült ismereteket igénylő munkakörök ellátására, – spanyol nyelven a kor igényeinek megfelelő hatékony írásbeli és szóbeli kommunikálásra, továbbá az információk, érvek és elemzések szakmai és nem szakmabeli közönségnek különböző nézőpontok szerinti magas szinten való bemutatására, – a különböző korok és kortárs iskolák elméleti megközelítéseinek értékelésére és szükség esetén alternatív megoldások felvetésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes